# data[].attributes.body
2. 29.8.1944-28.10.1944

# data[].attributes.body
Milí žiaci, toto sú to vybrané časti prepisu denníka, ktorý si písal Michal Krbúšik počas jeho bojov v SNP. Michal pochádzal z juhu Slovenska, z malej dediny Pukanec. Jeho veľký koníček bol chov zvierat a obrábanie vinohradu, o ktorý sa s láskou staral. Bol to obuvník takže vždy nosil pri sebe vo vrecku malý zošitok s ceruzkou, kde si zapisoval nové objednávky a kvôli tomuto si mohol zaznamenávať svoje spomienky počas tohto obdobia. Mal rodinu, jeho žena Mária bola krajčírka a bol to otec troch detí, konkrétne dievčat vo veku od 2 do 6 rokov. Keď mal 31 rokov musel v 1944 narukovať na základe povolávacieho vojenského lístka do Banskej Bystrice, odkiaľ bol potom premiestnený do Bratislavy a do Serede, kde ho zastihlo vyhlásenie SNP.

# data[].attributes.body
Úryvok č.1: „Dňom 2. septembra 1944 začala táto moja púť. Bolo to v pondelok, keď ráno pri rozkaze nám zástupca veliteľa strážneho oddielu oznámil: „Vznikom SNP prestáva plniť tento oddiel prikázanú úlohu. Veliteľ ponecháva na každom z Vás ako sa rozhodnete, kde pôjdete, buď k povstalcom alebo do Bratislavy. My ideme do povstaleckej Bystrice. Pušky a strelivo vám ponechávame.“[1]

1. Zaraď tento prameň do jednej z kategórií prameňov. Podľa čoho si to zistil/a?

2. Napíš presný dátum vypuknutia SNP aj jeho koniec.

3. Prečo vypuklo SNP?

4. Definuj SNP vlastnými slovami.

5. Kto viedol povstaleckú armádu?

6. V čase vypuknutia SNP prebiehala operácia Overlord na východnom fronte. Je toto tvrdenie pravdivé? Podlož svoje tvrdenie argumentami.

7. Použi internet alebo kalendár v mobile. Naozaj 2.9.1944 bol v pondelok? Ak nie, ako je podľa teba možné, že sa autor pomýlil? Čo to vypovedá o tomto prameni?

8. Prečo veliteľ použil termín „povstalecká Bystrica“ ?

9. Keby žiješ v tej dobe myslíš, že by bolo pre teba jednoduché sa postaviť proti fašistickému vedeniu štátu?

10. Špecifikuj čím bolo SNP dôležité.

[1] Osobný archív rodiny, Prepis denníka Michala Krbúšika s. 3.

# data[].attributes.body
Úryvok č.2: „Na Šafraniciach ako člen zabezpečovacej čate som prežil prvé dva týždne septembra. Pri Pukanci sa ale nič nedialo. Predpokladal sa postup Nemcov od Levíc, ale tí sa začali tlačiť k Hronu. Preto naša jednotka sa presunula do žarnovického chotára. Tam po zakopaní sa pri tehelni, prekvapila nás prepadová záškodnícka jednotka Nemcov. Rozohnali nás. Velenie nás stiahlo do Uhlísk. Nové zloženie čaty sa uskutočnilo až na Štampochu a odtiaľ sme sa presunuli na Sandriky, kde sme sa mali hlásiť na veliteľstve určenej roty. Tu sme ale nenašli, preto na rozkaz veliteľa čaty sme sa cez Kopanice, Vysokú vrátili späť na Štampoch. Ďalší rozkaz bol presunúť sa k Hodrúšskym
tajchom. Nás nečinných poslali k Dúbrave a odtiaľ budovať obrannú líniu v pásme: Budča- Tŕnie- Železná Breznica.“[1]

1. Vysvetli nasledujúce slová: chotár, čata, rota s pomocou online slovníka Jazykovedného ústavu Ľ. Štúra SAV: https://slovnik.juls.savba.sk/

2. Nájdi súčasné názvy miest Pukanec, Sandriky, Uhliská a Hodrúšske tajchy s pomocou internetu.

3. Vypíš všetky spomínané miesta a a zaznač ich do slepej mapy.

[1] Osobný archív rodiny, Prepis denníka Michala Krbúšika s. 3.

# data[].attributes.body
Úryvok č.3: „Pri Ihráči som prežil pravú vojnu, vojenskú operáciu. Bolo to peklo. Nemci pripravenou delostreleckou a mínometnou paľbou na naše obranné postavenia naše zbrane umlčali. Každý si zachraňoval holý život. Mne s novým nabíjačom Maruniakom sa bez škrabnutia podarilo odvliecť aj náš guľomet[...]Naša jednotka bola rozprášená, mnohí zahynuli, iní sa stratili, alebo padli do zajatia. Zbytok vojakov, ktorom som bol aj ja, s veliteľom pôvodnej roty sa presunul do lesa k Čacine. Tam nás všetkých 27. októbra 1944 zajali Nemci.“[1]

1. Vieš si predstaviť byť v podobnej situácií v akej bol Michal Krbúšik? Aké to podľa teba bolo? Ako by si sa cítil/a ty keby musíš bojovať? Aké pocity to v tebe vyvoláva? Prečo je mier dôležitý? Je dôležitý pre teba?

2. Ktorých potravín bolo dostatok a ktorých nedostatok počas SNP? Naskenuj QR kód a pozri sa na s. 196-198.

3. V ktorých mestách sa počas SNP bojovalo?

4. Aká udalosť sa stala súbežne so zajatím Michala Krbúšika?

5. S pomocou internetu zisti pri akom meste sa nachádza Ihráč.

[1] Osobný archív rodiny, Prepis denníka Michala Krbúšika s. 4.

# data[].attributes.body
Úryvok č.4: „Dňa 28. októbra 1944 na pamätný deň Oslobodenia nás Nemci vypustili z komory poskytli dobrý, teplý obed a odviedli do Banskej Bystrice. Tam sme boli intervenovaní vo Vojenskej prokuratúre, kde sme sa stretali s ďalšími vojakmi, ktorých postihol podobný osud.“[1]

1. Pamätný deň oslobodenia je spojený s dátumom 28.10.1918. Aká udalosť sa vtedy udiala?

2. Čím bola významná Banská Bystrica počas povstania?

3.Otázky o múzeu SNP: (naskenuj QR kód)

~  Kedy vzniklo múzeum?

~  Kde sa nachádza?

~  Vymenuj 5 činností, ktoré vykonáva múzeum v súčasnosti. (pod nadpisom Zavŕšenie profilácie múzea)

~  Navštívil si niekedy alebo chcel by si navštíviť toto múzeum?

4.
Poznáš nejaké názvy ulíc alebo námestí v spojitosti s SNP vo svojom okolí alebo v iných mestách?

1] Osobný archív rodiny, Prepis denníka Michala Krbúšika s. 5.